PE-man se lyk in huis gevind | Maroela Media
PE-man se lyk in huis gevind
Die polisie in Port Elizabeth ondersoek 'n saak van moord nadat 'n 37-jarige man in sy huis verwurg en dood gelaat is.
Kapt. Sandra Janse van Rensburg, woordvoerder van die polisie, het gesê die polisie het inligting ontvang van 'n gesteelde voertuig wat hulle tot by 'n hotel in Summerstrand langs die strandfront gelei het. Daar het hulle 'n 24-jarige man met die gesteelde swart Mercedes gevind.
"Die man is op die plek in hegtenis geneem vir die besit van gesteelde goedere," het Van Rensburg gesê. Die polisie is daarna na die eienaar se huis in Crammerstraat, Malabar, waar hulle 'n vrou (66) in die huis gevind het. Sy was aangerand.
"Die voertuig is in die vrou se naam geregistreer. Sy was baie deurmekaar toe die polisie daar aankom en hulle het die huis deursoek. Dit is toe dat hulle op haar seun, Bhaven Moodley, se liggaam afgekom het nadat hy verwurg is," het Van Rensburg gesê.
Sy het gesê die polisie ondersoek tans of die verdagte by die huisbraak en moord betrokke was.
Bhaven Moodley Oos-Kaap Port Elizabeth
Deon Bruyns · 3 jaar gelede
Ek hoop jy is reg, Peet!
Die afgelope jare het ek 'logika' soos 2+2=7 of 2+2=3 gesien, om nie eers van "eleventy six hundred" deur JZ te praat nie!